**CRITERII DE EVALUARE TEHNICĂ ȘI FINANCIARĂ**

| **Criterii** | **Punctaj acordat/maxim** | **Explicații** |
| --- | --- | --- |
| 1. ***RELEVANȚĂ*** | **/36** | ***Dacă scorul obținut la acest criteriu nu este de minimum 18 puncte, proiectul nu va mai fi evaluat în continuare și va fi declarat respins.*** |
| * 1. *Corespondența proiectului cu obiectivul specific și rezultatul așteptat și indicatorii de program.* | /8 | * există corespondență între proiect și obiectivul specific, rezultatul așteptat, activități previzionate și indicatorii de program (inclusiv alocarea unei valori țintă)*,* pentru care s-a deschis linia de finanțare; * proiectul contribuie efectiv la obiectivul specific, activitățile previzionate, rezultatul așteptat și indicatorii de program, pentru care s-a deschis linia de finanțare. |
| * 1. *Legătura cu strategiile existente și complementaritatea proiectului cu alte inițiative.* | /7 | * există o legătură a proiectului cu documentele strategice aferente domeniului, existente la nivel comunitar și/sau național, regional, local, instituțional; * este evidențiat modul în care proiectul extinde sau îmbunătățește alte inițiative similare, anterioare sau acționează simultan și/sau complementar cu alte inițiative (proiecte) proprii sau externe, finanțate din fonduri publice sau private. |
| * 1. *Nevoia la care răspunde proiectul.* | /7 | * nevoia la care proiectul își propune să răspundă este clar identificată și descris; * nevoia identificată este susținută prin prezentarea unor date statistice, studii sau analize specifice efectuate. |
| * 1. *Caracterul inovator al proiectului.* | /2 | * Proiectul aduce elemente noi, inclusiv o abordare nouă, originală, prin care răspunde la nevoia identificată. |
| * 1. *Identificarea și descrierea grupului țintă.* | /7 | * grupul țintă este identificat, dimensionat și exprimat clar și coerent (acesta trebuie compus doar din persoanele care beneficiază în mod direct de activitățile/rezultatele proiectului), plecând de la nevoia identificată; * proiectul contribuie la soluționarea problemelor grupului țintă; * există o legătură a grupului țintă identificat cu rezultatele și indicatorii proiectului. |
| * 1. *Corespondența și contribuția măsurilor privind dezvoltarea durabilă și promovarea egalității de șanse și nediscriminare la principiile orizontale ale Uniunii Europene.* | /2 | * Sunt prezentate și descrise în proiect inițiative suplimentare (nu se punctează respectarea măsurilor minime din ghidul solicitantului), care corespund și contribuie la principiile orizontale ale UE (de exemplu: utilizarea hârtiei reciclabile, mesaj în corespondența electronică, etc.). |
| * 1. *Experiența solicitantului și partenerilor.* | */3* | *Solicitantului și/sau partenerii au experiență în implementarea de proiecte cu finanțare nerambursabilă din fonduri publice (inclusiv UE, norvegiene, elvețiene) sau de împrumut din partea Instituțiilor Financiare Internaționale (IFI):*   * *Experiență în implementarea de proiect:* * *solicitantul și/sau partenerii au în implementare cel puțin 1 proiect (nu neapărat împreună);* * *solicitantul și/sau partenerii au implementat (finalizat) cel puțin 1 proiect (nu neapărat împreună.* * *Valoarea totală a oricărui proiect implementat sau în implementare al solicitantului și/sau partenerilor (nu neapărat împreună) este mai mare decât valoarea proiectului pentru care se solicită finanțare.* |
| 1. ***METODOLOGIE DE IMPLEMENTARE*** | **/34** | ***Dacă scorul obținut la acest criteriu nu este de minimum 17 puncte, proiectul nu va mai fi evaluat în continuare şi va fi declarat respins.*** |
| * 1. *Logica proiectului, respectiv corespondența dintre obiectivul general, obiectivele specifice, rezultate, activități și indicatorii de proiect.* | /21 | Obiectivul general, obiectivele specifice, rezultatele, indicatori de proiect și descrierea activităților/sub-activităților derulate asigură o bună implementare a proiectului, existând corelare logică între ele:   * obiectivul general al proiectului este o consecință a îndeplinirii obiectivelor specifice ale proiectului; * obiectivele specifice ale proiectului sunt atinse ca urmare a obținerii rezultatelor așteptate; * rezultatele așteptate ale proiectului sunt clar definite, realizabile, și decurg logic din descrierea activităților derulate în vederea obținerii acestora; * activitățile proiectului sunt formulate pornind de la tipurile de acțiuni POCA și conduc la atingerea rezultatelor așteptat; * există o succesiune în timp realistă și o descriere clară și coerentă a activităților/sub-activităților derulate (pașilor de urmat) în vederea obținerii rezultatelor așteptate, care asigură o evaluare corectă a nivelului de efort; * rezultatele așteptate sunt cuantificate prin indicatorii de proiect stabiliți; * indicatorii de proiect sunt formulați utilizându-se termeni cheie pornind de la tipurile de acțiuni POCA (ex. nr. de proceduri, studii, metodologii, documente strategice, mecanisme, etc.); * valorile țintă stabilite pentru indicatorii proiectului sunt realiste, plecând de la valoarea ,,0”.   Pentru activitățile/sub-activitățile demarate anterior depunerii cererii de finanțare la AM POCA, precum și pentru rezultatele atinse sau valorile indicatorilor realizate/obținute până la această dată, se va urmări menționarea acestor aspecte în cuprinsul cererii de finanțare. |
| * 1. *Achizițiile publice.* | /5 | * sunt cuprinse atât procedurile de achiziție, cât și cele directe prevăzute în cadrul proiectului, atât cele demarate/efectuate până la depunerea cererii de finanțare (dacă e cazul), cât și cele preconizate după depunerea acesteia; * valoarea estimată a achiziției corespunde procedurii aplicate (încadrarea în praguri); * durata de derulare a achiziției este realistă, în concordanță cu procedura aplicată (se are în vedere posibilitatea apariției unor contestații) și corelată cu succesiunea logică a activităților realizate în vederea obținerii rezultatelor; * achizițiile prevăzute respectă principiul nedivizării contractelor cu obiecte similare, în contracte de valoare mică. |
| * 1. *Riscuri legate de implementarea proiectului și măsurile de reducere și/sau contracarare a acestora.* | /2 | * riscurile legate de implementarea proiectului sunt corect identificate; * sunt stabilite măsuri potrivite de reducere și/sau contracarare a riscurilor identificate. |
| * 1. *Resurse umane.* | /4 | * pozițiile membrilor echipei de management a proiectului sunt justificate, având atribuții individuale, care nu se suprapun, chiar dacă proiectul se implementează în parteneriat sau personalul din cadrul organizației solicitantului/partenerului este sprijinit, prin expertiză externă furnizată prin contracte de prestare servicii prin care sunt realizate activitățile aferente managementului proiectului; * echipa de implementare a proiectului este corect dimensionată, în raport cu complexitatea proiectului. |
| * 1. *Resurse materiale.* | /2 | * resursele materiale puse la dispoziție de solicitant și parteneri (dacă este cazul) sunt utile pentru buna implementare a proiectului (sedii, echipamente IT, mijloace de transport, etc.); * necesitatea resurselor materiale ce urmează a fi achiziționate din bugetul proiectului este justificată și contribuie la buna implementare a acestuia (sedii, echipamente IT, mijloace de transport, etc.). |
| 1. ***Eficiența cheltuielilor*** | **/24** | * ***Dacă scorul obținut la acest criteriu nu este de minimum 12 puncte, proiectul nu va mai fi evaluat în continuare şi va fi declarat respins.*** |
| * 1. *Resursele financiare și eficiența cheltuielilor.* | /24 | * cheltuielile prevăzute respectă prevederile legale privind eligibilitatea și se încadrează în categoriile de cheltuieli definite prin ghidul solicitantului; * bugetul proiectului este corelat cu toate activitățile/sub-activitățile proiectului; * estimarea costurilor este realistă și fundamentată prin documentele justificative anexate la cererea de finanțare, așa cum se prevede în ghidul solicitantului; * costurile estimate sunt necesare și suficiente pentru atingerea rezultatelor așteptate. * există un raport optim între rezultatele așteptate, activitățile previzionate, indicatorii prevăzuți și costul alocat acestora; * achizițiile prevăzute sunt corelate cu bugetul proiectului; * bugetul este calculat corect, inclusiv valoarea TVA-ului și procentele de finanțare a proiectului (FSE, buget național și contribuție proprie) și sunt respectate pragurile/procentele maxime stabilite prin ghidul solicitantului. |
| 1. ***SUSTENABILITATE*** | **/6** | ***Dacă scorul obținut la acest criteriu nu este de minimum 3 puncte, proiectul nu va mai fi evaluat în continuare şi va fi declarat respins.*** |
| *4.1. Sustenabilitatea rezultatelor proiectului după încetarea finanțării.* | /6 | * sunt identificate resursele financiare și umane necesare continuării proiectului după finalizarea acestuia și posibilitatea continuării proiectului cu un altul numai în situația în care acesta reprezintă doar o etapă în rezolvarea problemei prezentate; * proiectul și/sau rezultatele obținute în urma implementării acestuia pot fi multiplicate la diferite niveluri (local, regional, sectorial, național). |